Kalasadam

Kalasadam on Tallinna lahe lõunaosas Kalamajas asuv, tänapäeval vanalinnale lähim sadam.

Kalasadamast väljuvad navigatsioonihooajal reisilaevad Aegnale ja Naissaarele.

Kalasadama kail peetakse ka kalaturgu.

Ajalugu
Keskajal oli sadama piirkonnas Kalarannas linna kalapaatide randumispaik. 19. ja 20. sajandi algul oli Kalarannas Tallinna ümbruse kalurite suurem kauplemiskoht.

Kalasadam ehitati aastail 1924–1925.Robert Nerman. Kalamaja ajalugu. Tallinn, 1996 ISBN 9985-60-173-4 Kuni Teise maailmasõjani oli sadam Eesti olulisim kalasadam; seal müüdi umbes kümnendik Eesti kalasaagist.

Aastail 1968–1997 oli sadama omanik Kolhoosidevaheline Laevatehas. Ettevõtte hooned müüdi sajandi lõpul ettevõttele Pro Kapital ning Tallinna linnavalitsus võimaldas ettevõttel hoonete teenindusmaana erastada ka tolleks ajaks lagunenud kaidega Kalasadama. Pro Kapitali esindas Kalasadamas tütarettevõte Kalaranna AS.Vaade valge laevaga. Meremees, 2000, nr 5

Aprillis 2020 alustas Pro Kapital Kalasadama renoveerimist.

Vaata ka
Kalarand
Kalasadama tänav

Viited

Välislingid
Kalasadam Sadamaregistris

Kategooria:Tallinna sadamad
Kategooria:Põhja-Tallinna ehitised
Kategooria:Kalamaja